Pianistul Seong-Jin Cho debutează în România la Festivalul „Enescu”, alături de Orchestra dell’Accademia Nazionale di Santa Cecilia din Roma
Festivalul Internațional „George Enescu” anunță, pentru prima dată în România, participarea renumitului pianist Seong-Jin Cho, una dintre cele mai captivante prezențe ale scenei muzicii clasice internaționale. Artistul va interpreta, sub bagheta dirijorului Daniel Harding, Concertul pentru pian nr. 1 în Do major, op. 15 de Ludwig van Beethoven, alături de prestigioasa Orchestra dell’Accademia Nazionale di Santa Cecilia din Roma, duminică, 31 august 2025, de la ora 19:30, la Sala Palatului.